Майкрософт тихомълком интегрираха анти-чийт система в Windows 10 - Софтуер и IT Новини
Майкрософт тихомълком интегрираха анти-чийт система в Windows 10
Новото голямо издание на Windows 10 Fall Creators Update идва с изненадваща функция TruePlay против измами при геймърите, за да помогне на разработчиците в борбата с тях.
Засега геймърите няма защо да се притесняват, защото функцията е изключена по подразбиране и потребителят трябва да я включи сам.
Когато TruePlay е включена, тя автоматично ще засича подозрителни дейности като използване на чийтове, които ще се съобщават на разработчиците на игрите. По този начин те ще могат да издават актуализации, при които измамите няма да могат да се осъществяват.
В MSDN документацията е обяснено, че информация ще се събира не през цялото време, а само когато системата счете за нужно, а за да се запази поверителността на потребителите, детайлите ще се споделят само с разработчиците на игри.
Добрата новина засега за геймърите е, че TruePlay е изключена по подразбиране и ще е активна само за игрите от Windows Store.
Прочетете още: Излезе GNOME 3.30 с множество подобрения
Предишна статияUbuntu-базираната Linux дистрибуция Pop!_OS на System76 е вече тук!
Следваща статияОт Майкрософт признаха за нов бъг при Fall Creators Update